Mis muudab Lido di Jesolo eriliseks? Siinsed kuldkollased liivarannad ja laugelt sügavnev merevesi on ideaalne veemõnude nautimiseks. Kohalik rannapoliitika on igati päikesearmastajaid soosiv, sest majutusega kaasneb iga toa kohta kaks tasuta lamamistooli ja päikesevari. Igale hotellile on üldjuhul eraldatud oma osa rannast, seega ei tasu kohtade olemasolu pärast muretseda. Lido di Jesolo on kompaktne ja kuurordi rannikuäärega kulgeb paralleelselt puhkerajooni peatänav. Positiivne ongi just see, et eksimisvõimalused on siin praktiliselt olematud ja samas on rohkelt võimalusi selleks, kuidas oma päevad sisukalt ning huvitavalt täita. Peatänav on täispikitud erinevate söögikohtade ja baaridega, kohalike Piazzade ehk väljakute ümbruses on laias valikus öölokaale ja samas on romantiline Veneetsia kõigest 40-minutilise praamisõidu kaugusel. Kohalikku imemaitsvat kokakunsti saab nautida puhkerajooni pizzeriates ja kohvikutes, kus hinnad on igati taskukohased. Sisseostude-armastajaile on Jesolos laias valikus väikeseid tänavakaupluseid, gigantseid supermarketeid ja kohalik turg, kus valik on suur ja hindu seinast-seina. Jesolo hotellivalik on lai ja üldjuhul on siinsed hotellid 3-4*. Huvitav on siinkohal mainida, et ametlikult pole siinses kuurortis mitte ühtegi 5* hotelli. Lisaks suurematele hotellidele on siin piisavalt õdusaid perepansionaate ja apartementhotelle, kus alatinaeratav personal Teie puhkuse igati koduseks muudavad.  Üle ega ümber ei saa Veneetsiast, mis on sõnuseletamatult maagiline linn: kanalitel manööverdavad gondlid, hõrgutavatest toiduaroomidest pakatavad tänavakohvikud, tuvidega kaetud San Marco väljak ja disainerbutiigid on vaid mõned  "veelinna" paljudest vaatamisväärsustest.